Gorritz

Gorritz Longida udalerriko leku zaharra eta gaur egun urpeko herri hustu bat da, Euskal Herriko Nafarroa Garaia lurraldean kokatuta, Pirinioaurrea eskualdean.

Bertako biztanleak gorriztarrak ziren.

Izena 
Gorritz toponimoa hainbat modutan agertu da historian zehar:

 Gorriz (1109)
 Gorriç (1200)
 Gorriça (1268)
 Gorritz (1276)
 Gorriz (1366)
 Gorriz (1531)
 Gorriz (1648)
 Gorriz (1802)
 Gorriz (1945)
 Gorritz (1957)

Geografia 
Gorritz Longida ibarran dago, Itoitzeko urtegiaren pean.

Inguru naturala eta kokapena 
Pirinioaurrean kokatua, lurra hautsia eta uhindua da, baina, oro har, ez du goragune handirik. Iparraldea menditsuena da, eta hegoaldea nekazaritzakoa. Ibaien pasabidean zehar, alubioien terraza-maila batzuk mailakatuta daude. Mendilerroen oinean ere higadura-glazis zabalak daude. Irati eta Erro ibaiek ibarra sortu zituen.

Klima 
Longidak klima azpimediterraneoa dauka. Urteko batez besteko tenperatura 10 eta 13 gradu artekoa da (altueraren arabera aldatzen da), eta prezipitazioak 800 eta 1.000mm bitartekoak (ugariagoak udaberrian eta udazkenean. Urteroko egun euritsuak 80 dira batez beste eta 100 baino gehiago herriko gunerik menditsuenetan.

Jatorrizko landaredia asko gutxitu da gizakiaren eragina dela eta, gaur egun 180 hektarea haritz inguru baino ez dira geratzen. Pinuek 441 hektarea hartzen dituzte, gehienak Austriatik ekarritako pinu lariziar birlandatuak dira baina berezko pinuren bat ere gordetzen da. Birlandatutako pinuak, Urrozgoiti, Ulibeiti, Zarikieta eta Rala herrietan izaten dira, batez ere.

Estazio meteorologikoak

Historia 
1366an 3 su zituen eta 1427an 4, denak laborariak; 2 ziren 1553an eta 3 1646an. 23 biztanle zituen 1786an eta 29 1824an. XIX. mendearen hasierara arte ibarrak izendatutako diputatuak eta herritarrek aukeratzen zuten erregidoreak gobernatu zuten. 1802ko hiztegiak ur mineralaren bi iturri aipatzen ditu, hau da, butxaduren gaixotasunetan ondorio onak eragiten dituen bitrioliko-martziala, eta bestea sulfuroa, odola eztitzeko egokia. Bideak bertakoak ziren, egoera txarrean zeuden, eta Agoitzetik jasotzen zen posta.

XX. mendeko azken hamarkadetan, urtegien mehatxupean zegoen herria. Itoizko urtegia azkenean desagertu egin zen. Baratzeak, belardiak eta zerealetarako zelaiak ez ezik, mahasti batzuk ere bazeuden paisaian azken urteetara arte, eta herri hori zen, Ezkai, Itoitz eta Orbaitz herriekin batera, Irati ibaian bere ekoizpenaren muga gorena.

Demografia 
2020an 0 biztanle zituen Gorritzek.

Oharrak

Erreferentziak

Ikus, gainera 
 Longida
 Pirinioaurrea
 Zangozako merindadea
 Nafarroa Garaia

Kanpo estekak 

Longidako herri hutsuak
Itoizko urtegiak estalitako herriak